user
IMPI YABOMDABU ISETHUNJINI – JC Buthelezi
Fundisisa lesi siqeshana senoveli bese uphendula imibuzo elandelayo.

'Kwakubi ukuthi wena awumazi uFarook Vijay Moonsamy ngoba yena ukwazi kahle. 
Nguye owakuthengisela lama-LA Gear othi wena wawaphiwa ngumngani wakho.'
'Unamanga. Akazange angithengisele ama-LA Gear mina u-Farook. Lingangidakelwa 
mina leli Ndiya. Mina ngizoxabana nalo uma lihamba lisukela abantu,' kusho 
u-Euthenesia ngezwi elinokubhonga liphelezelwa ngukufutheka nokujuluka. Ukufaka 
isandla sakhe sobunxele ngaphansi kwehembe ezibeleni kwamenza wabukeka 
santandane edinga ukuvikelwa.
Wanyomula ilisidi uNgubane walinika unina wathi, 'Nanti ilisidi athenga ngalo 
ama-LA Gear u-Euthenesia. Yisandla sakhe lesi esasayina laphaya phansi. Lokhu
ngubufakazi obugcwele bokuthi u-Euthy udlala ngathi wazithenga leziya zicathulo. 
Akaziphiwanga.'
Ekubona lokhu uMaMthimkhulu wasukuma wasondela ku-Euthenasia esethukuthele 
wathi, 'Yini ungenze isilima Euthy? Kanti lezi zimpahla ohlale uthi waziphiwa 
wazithenga? Yini lena ongenza yona Euthy?'
'Khona ngaziphiwa lezi zimpahla. USusan wangipha imali ngase ngithenga lezi 
zimpahla ngaleyo mali. Nguye owathi ungipha le mali ukuba ngithenge lezi zimpahla.'
'Kulungile mangimfonele ngizwe ukuthi wakunika malini, wakunikelani loSusan le mali 
engaka,' kusho uMaMthimkhulu ethatha ibhuku lakhe lezinombolo zocingo. Wathi
lapho eluphakamisa ucingo wamkhuza uNgubane wathi, 'Ngizocela ukuba 
ungamshayeli uSusan. Usengaphuma u-Euthenasia. Ngizokutshela ukuthi le mali 
ivelaphi. Nezimpahla lezi ebengikhuluma ngazo azithengile u-Euthy nginamaphepha 
azo. Ngibona sengathi singaxoxa kangcono sisodwa ingekho le ngane lapha.'
'Awu yaze yasihlaza ingane. Kanti izingane zinjani? Mina angisazi ukuba ngingasazi 
uma kunje Ngubane. Kanti umuntu angaze enzeni ezinganeni ukuba zaneliswe? 
Kulungile makahambe ayofunda khona uzongitshela ukuthi kanti kwenzekani emzini 
wami. Ngathi ngibhula lokhu kwaqhamuka lokhu. Hamba. Hamba uyofunda, sokubiza 
futhi ukuba uzochaza uma kukhona okuvelayo.'
Esephumile u-Euthenasia, babhekana oNgubane kwasekuqala uMaMthimkhulu wathi, 
'Kanti kwenzekani Ngubane. Kwangathi sengiyadideka nje?'
'Kubi mkami, kubi. U-Euthenasia useyiqedile imali kaMaXakushe. Nawa amaphepha 
akhombisa izingubo ezidlulile ku-R3 000,00 aphezu kokuzithenga. Nami angazi ukuthi 
malini ayitshontshile, kodwa kuyacaca ukuthi sekuphele iminyaka emine u-Euthy
edamane ekhwabanisa imali kaMaXakushe. Uma nami ngibheka emuva, ngingathi 
u-Euthy waqala kudala cishe eminyakeni emine edlule ukuba ngumuntu osephiwa 
izingubo ngamantombazane athile. Akuvumelekile ukukopisha leli phepha Pheqa ikhasi
'Sekuyacaca ukuthi la mantombazane akhuluma ngawo nguMaXakushe.'
'Angiyikholwa le nto. Angathini u-Euthy ukuthi azi ukuthi ugogo uMaxakushe uthwele 
kanzima bese emephuca lokho okuncane anakho? Angiboni nje ukuthi uyithola kanjani 
le mali kaMaxakushe u-Euthy.

1. Isinqumo sikaMaMthimkhulu sokuthengela izingane imoto saba namphumela 
muni empilweni kaBafana kanye nekaMelody nasempilweni yakhe uqobo?
Sekela impendulo yakho ngephuzu ELILODWA ngomlingiswa ngamunye. 
2.  Ngabe ukusetshenziswa komlingiswa onguHlanganisani kuyithuthukise 
kanjani indikimba yobuntu kule noveli? Sekela impendulo yakho. 
3.  Uyavumelana nombono wokuthi umlingiswa ongu-Uzithelile uyasiguqula 
isimo senhlalo saseMpaphala? Sekela impendulo yakho. 
4.  Xoxa ngempumelelo yombhali yokwethula isingeniso kule nove
assistant
1. Saba nomphumela ongemuhle kubona bobathathu.
 UMaMthimkhulu wachithekelwa umuzi wagcina esekhulisa izingane 
yedwa.
 UBafana wanquma ukuwushiya umuzi wakhe wabuyele Emlazi.
 Wagcina esebhungukile eseba nomasihlalisane. UMelody wagcina esethola izingane ezimbili engashadile eseyeka nesikole.
2. Ukusetshenziswa komlingiswa onguHlanganisani kuyithuthukise kahle
indikimba yale noveli emayelana nobuntu ngokuthi wazisa abazali baka–
Euthenasia ukuthi weqele eMpaphala, waphinde wasiza izingane 
zikaMaMthimkhulu ukuba zifunde yize uMaMthimkhulu ayengabathandi.
3. Ngiyavumelana ngoba wathi uma esebuya ukuyofunda phesheya wakhetha 
ukucabangela umphakathi wangakubo ngoba ebona indlala ibhokile 
wawuthuthukisa kwezolimo.
4. Umbhali uphumelele kahle ngoba umlingiswa omkhulu uBafana uyethulwa, 
inkinga yakhe ukufika kukamalume wakhe uNjini ezocelela izingane 
zikadadewabo kaBafana indawo okuba yisisusa sodweshu. Isimo senhlalo 
siyaguquka emzini kaBafana ngoba ababoni ngaso linye mayelana nokusiza 
izingane zikaLinono.